การพัฒนาแบบฝึกทักษะโดยใช้การสอนแบบ 5 STEPS เพื่อส่งเสริมทักษะการอ่าน มาตราตัวสะกด สำหรับนักเรียนชั้นประถมศึกษา ปีที่ 1 โรงเรียนเซนต์โยเซฟ ทิพวัล
The Development of Exercises Using 5-STEP Learning Process to Reinforce Spelling Section Reading Skill for Prathomsuksa 1 Students, Saint Joseph Thiphawan School
ความคิดรวบยอด -- การศึกษาและการสอน (ประถมศึกษา)
ความคิดและการคิด
การวิจัยนี้มีวัตถุประสงค์เพื่อ 1) พัฒนาแบบฝึกเสริมทักษะ เรื่อง มาตราตัวสะกด สำหรับนักเรียนชั้นประถมศึกษาปีที่ 1 ให้มีประสิทธิภาพตามเกณฑ์มาตรฐาน 80/80 2) เปรียบเทียบทักษะ การอ่านมาตราตัวสะกด ก่อนเรียนและหลังเรียน โดยใช้การสอนแบบ 5 STEPs ของนักเรียนชั้นประถมศึกษาปีที่ 1 โรงเรียนเซนต์โยเซฟทิพวัล และ 3) ศึกษาความพึงพอใจของนักเรียนที่มีต่อการเรียนโดยใช้การสอนแบบ 5 STEPs สำหรับนักเรียนชั้นประถมศึกษาปีที่ 1 ตัวอย่างที่ใช้ในการวิจัย ครั้งนี้ คือ นักเรียนชั้นประถมศึกษาปีที่ 1 ห้อง 5 ภาคเรียนที่ 2 ปีการศึกษา 2564 โรงเรียนเซนต์โยเซฟทิพวัล จำนวน 39 คน โดยวิธีการสุ่มอย่างง่าย เครื่องมือที่ใช้ในการเก็บข้อมูล 1) แบบฝึกเสริม ทักษะการอ่าน ชั้นประถมศึกษาปีที่ 1 ที่ผู้วิจัยสร้างขึ้นเพื่อใช้ฝึกปฏิบัติด้านการอ่าน จำนวน 5 ชุด 2)แบบทดสอบทักษะการอ่าน กลุ่มสาระการเรียนรู้ภาษาไทย ชั้นประถมศึกษาปีที่ 1 เป็นแบบทดสอบปรนัยชนิดเลือกตอบ 3 ตัวเลือก จำนวน 30 ข้อ และ 3) แบบสอบถามความพึงพอใจของนักเรียน ที่มีต่อการเรียนโดยใช้แบบฝึกเสริมทักษะ เรื่อง มาตราตัวสะกด สำหรับนักเรียนชั้นประถมศึกษาปีที่ 1 ผลการวิจัยพบว่า 1. แบบฝึกเสริมทักษะ เรื่อง มาตราตัวสะกด สำหรับนักเรียนชั้นประถมศึกษาปีที่ 1 มีประสิทธิภาพเท่ากับ 84.21/82.31 ซึ่งสูงกว่าเกณฑ์ที่กำหนด 80/80 2. ทักษะการอ่านมาตราตัวสะกด ก่อนเรียนและหลังเรียน โดยใช้การสอนแบบ 5 STEPs ของนักเรียนชั้นประถมศึกษาปีที่ 1 โรงเรียนเซนต์โยเซฟทิพวัล พบว่าหลังเรียนสูงกว่าก่อนเรียนอย่าง มีนัยสำคัญทางสถิติที่ระดับ .05 3. ผลการวิเคราะห์ความพึงพอใจของนักเรียนที่มีต่อการเรียนโดยใช้การสอนแบบ 5 STEPs สำหรับนักเรียนชั้นประถมศึกษาปีที่ 1 โดยภาพรวมอยู่ในระดับมากที่สุด คำสำคัญ : การพัฒนาแบบฝึกเสริมทักษะ การสอนแบบ 5 STEPs
มหาวิทยาลัยราชภัฏบ้านสมเด็จเจ้าพระยา สำนักวิทยบริการและเทคโนโลยีสารสนเทศ
อารีวรรณ เอี่ยมสะอาด
จิตตวิสุทธิ์ วิมุตติปัญญา
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต
หลักสูตรและการสอน